钦定古今图书集成/理学汇编/文学典/第177卷 > 《徐师曾文体明辩》 > 《跋蒋邕州墓志铭》前人
## 钦定古今图书集成/理学汇编/文学典/第177卷 > 《徐师曾文体明辩》 > 《跋蒋邕州墓志铭》前人

始予读张敬夫遗文，见所记蒋邕州事，常恨不得蒋
君为人之详。一日，有新攸县蒋令者过门枉顾，出张
安国所述其先墓文，则邕州公也。予惊喜疾读数过，
不能去手。又观刘文潜《跋语》，则又知君之遗爱在人，
久而不衰也。呜呼！世固未尝无材也。惟其生于穷荒
下邑，既无以自振，而又知自贵重，不肯希世取宠，遂
“以陆沈下僚，不及究其所有者为不少矣。如君之材，
晚虽小试，然其志业，岂遽尽于其所已试者而已耶？”
是可哀已。文潜所论声病，缀缉遗贤之弊，尤与人意
合。章卿称攸县尝论岭西盐法，因得扣焉，又喜邕州
家法之未泯也。嗟叹不已，辄记其后云。淳熙乙巳二
月庚辰，新安朱熹。